પ્લસીબો ઈફેક્ટ અને પાવલોવના પ્રયોગો અભ્યાસમાં આવેલા, આજે યોગ્ય જગ્યાએ, યોગ્ય સંદર્ભમાં, જાણવા મળ્યા. સરસ સમજૂતી આપી છે. આગળ શ્રી કિરણભાઈએ કહ્યું તે જ કહીશ, ’મને આવા બાબાઓ પર ગુસ્સો નથી આવતો..પરંતુ આવા બાબાઓ ને મહાન બનાવનારી મુરખ પબ્લીક પર બેહદ ગુસ્સો આવે છે.’ જો કે ’મુરખ પબ્લીક’ કહેવા કરતાં હું ’લાલચુજનો’ એમ કહેવું પસંદ કરીશ. અગાઉ મેં ક્યાંક લખેલું તેમ આ લાલચનો ખેલ છે ! બંન્ને પક્ષે લાલચ ! આમાં કોઈ અબૂધ નથી, કોઈ છેતરાતું નથી ! બસ એક ખેલ છે જેમાં સ્વૈચ્છાએ ભાગ લેવાય છે અને દરેકને હું જ કાંદા કાઢી લઈશ એવો આત્મવિશ્વાસ હોય છે !!! બન્ને પક્ષને માલમલિદો મળ્યે રાખે ત્યાં સુધી બહુ મજા હોય છે અને વાંકુ પડે તો બાબાને અન્ય મુરઘાંઓ અને મુરઘાંઓને અન્ય બાબાઓ લાઈનમાં ઊભા જ હોય છે ! આ બધા બહુ જબરજસ્ત ગેમપ્લાન્સ હોય છે. ખરેખર ભોળા માણસ હોય તેમણે આ ઝંઝટથી ગાઉ એક છેટું જ રહેવું હિતાવહ છે. આપના લેખમાંથી ખરેખર તો આ ખરા ભોળા માણસોએ જ કંઈક સમજણ મેળવવી રહે. બાકી જેવી જેની મરજી.